A rămas paralizată, după ce solistul ei preferat s-a aruncat peste ea la un concert. Incident dramatic în SUA
A mers să îşi vadă solistul preferat, fără să bănuiască o clipă la ce incident dramatic avea să fie protagonistă. O tânără din SUA a rămas parțial paralizată după ce artistul s-a aruncat de pe scenă la un concert.
- FT: Moldova sfidează Rusia. Va semna un pact de securitate cu UE. Ce prevede documentul
- Marea Finală Chefi la Cuțite este miercuri, de la 20:30, pe Antena 1 și AntenaPLAY
Bărbatul a aterizat peste fata care a suferit leziuni la coloana vertebrală. Incidentul a avut loc la un concert susținut în Buffalo, New York.
A rămas parţial paralizată după un concert
Femeia de 24 de ani a ajuns la spital după ce liderul trupei australiane de punk rock Trophy Eyes a încercat să meargă peste spectatori, potrivit Sky News, citat de Mediafax. Incidentul a avut loc în urmă cu două săptămâni, iar femeia a fost dusă la spital.
Ea nu-și poate folosi corespunzător mâinile și picioarele, a anunțat familia pentru NBC News. Totuși, prin programul de recuperare din ultimele zile ea a reușit să-și miște mâinile și picioarele, dar nu și degetele.
Reprezentanții trupei australiene s-au declarat șocați de incident. Concertul a fost suspendat și cântăreții au mers la spital împreună cu tânăra accidentată.
De asemenea, trupa a donat 5.000 dolari unei pagini GoFundMe creată pentru victimă și i-a încurajat pe alții să doneze. Până în prezent s-au adunat peste 70.000 de dolari.